text: Caminants de la Plana: de març 2007
  Passejada per la marjaleria
  El passat diumenge 25 de març vam eixir de la ciutat de bon matí, haviem dormit una hora menys doncs acabaven de canviar l'hora, i vam endinsar-nos en l'horta pel Camí dels Molins, Caminàs, En Riera, Travessera, Donació fins arribar al paratge natural del Molí de la Font. Fins ací, tot horta, tarongerar en el 100% del cultiu.
  A partir d'aci i seguint l'antic Camí de les Villes, -cota que separa l'horta del secà-, vam anar a la Brunella, terra de marjal i vorejant la sèquia de l'obra, vam aplegar-nos al "Quadro de Santiago", futur benicàssi-golf, i vam acostar-nos fins el Palmerar.
  Retornant sobre les nostres passes, vam arribar al Serradal i vam recórrer el Senillar i tota l'antiga zona arrossera. Poques alqueries vam veure, doncs el progrés ha portat la transformació en villes, i quines villes en alguns casos!!!.
  Seguint els conductes del drenatge, vam arribar fins a la mar. Era hora de dinar, així que "al perrico" vam matar el cuquet. Després de ben dinats, per vora riu sec, fins la Mota, la Donació i el Parc del Meridià, arribant a la partida de Taxida, vora el poble. D'allí en dos passes a casa.
  El temps va acompanyar-nos i vam gaudir de la visió dels peixos del Molí de la Font i de les sèquies de l'Obra i del Senillar, de les aus dels fangars de la desembocadura del riu, i de la contemplació dels cultius d'horta i de marjal: faveres, carxoferes, cebes, alls..., d'ermites i alqueries, i de l'aire pur de la nostra terra.
  Conclusió: No cal anar molt lluny per admirar paisatges i indrets interessantíssims. I un consell: Aquells que no conegueu el nostre terme, pategeu-lo, i veureu quant n'és de bonic!!!
  Si no teniu temps podeu veure com sempre les nostres fotos... (punxa-li al fotògraf de la dreta i navega"
  L'horta i els arrossars
  Ja s'han acabat les festes. Tornem a la rutina i a allò que ens agrada: caminar i compartir xarradeta i impresions.
  LLoc: Porta del primer molí, al final de l'avinguda de caputxins.
  Itinerari: Horta: Canet, Travessera, La font, Serradal.
  Dinar: "Restaurant El Perrico" ???? Preu: si pot ser al voltant de 12 euros.
  Tornar: A peu o en autobus de linea. (Segons el cansament)
  Si tot va com a d'anar visitarem el segon molí i el molí de la font.
  Guia: Toni Porcar.
  Recordeu la primera part d'esta ruta, la vam fer el curs passat, per les terres de la marjaleria. Ara toca la segona part. Si fa o no fa com aquella, però per uns altres indrets.
  Publicat per droSi a 7:10 p. m. 4 comentaris:
  Presentem el nostre "logo"
  Ja és una realitat el logotip del nostre grup de caminants. Esta és la primera vegada en que es fa públic. A partir d'ara cada dia ens serà més familiar. L'hem triat entre tots i en agraiment a la seua creadora el lluïrem a les samarretes i tot el que puga vindre després.